NaiveNeuron/SloPal huggingface dataset:
Kotleba, Marian, poslanec NR SR (2021-02-25):
Kolegyne, kolegovia, ja skúsim trošku takú vecnú reakciu. Môžeme pochybovať o tom, či účinná látka Ivermektín pomáha alebo nepomáha, či lieči alebo nelieči, či je účinná v prevencii. Ale pravda je taká, že zdravotníci, lekári aj sestry, ktorí proste majú niekoho veľmi blízkeho chorého s ťažkým priebehom na koronu, všetci si buď zohnali alebo zháňajú lieky s účinnou látkou Ivermektín. A pravda je aj to, že napríklad v Egypte balenie tohto lieku stojí 50 centov. Keď hovoríme o Iverzine, keď vy tu viete dať desiatky miliónov eur na testovanie, po každom plošnom testovaní stúpa krivka, ktorú chcete zlomiť. Ja sa pýtam, čo by tie peniaze spravili, ak by ste nedali tie milióny do testovania, ale do liečenia ľudí? A, žiaľ, na jednej strane vláda Matoviča hovorí o tom, že nevie zohnať dostatočný počet alebo objem týchto liekov alebo liečiv, na druhej strane je pravda taká, že keď sa skupina Slovákov pokúsila doviezť 1 500 balení lieku Iverzin s účinnou látkou Ivermektín, tak na letisku v Hurghade po telefonáte zo slovenskej ambasády bola na nich vykonaná policajná razia a tieto lieky im boli zabavené. Toto je vizitka vašej vlády, ktorá na jednej strane sa vyhovára, na druhej strane bráni ľuďom v tom, aby keď štát ich nedokáže liečiť, aby si mohli aspoň svojpomocne zohnať lieky, ktoré im môžu pomôcť, pretože ja vám poviem pravdu, vládni poslanci, ľudia viac veria Ivermektínu ako očkovaniu. To je jednoducho fakt.
Figeľ, Ján, podpredseda NR SR (2015-02-11):
Nech sa páči, Zoltán Daniš.
Pčolinský, Peter, podpredseda NR SR (2022-12-06):
Na vaše vystúpenie, pán poslanec, osem faktických poznámok. S prvou poznámkou pán poslanec Kočiš.
Blaha, Ľuboš, podpredseda NR SR (2024-06-11):
Ďakujem pekne, pán poslanec. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Stanovisko navrhovateľa ani pána spravodajcu asi nemožno očakávať, takže prerušujem rokovanie o tomto bode programu. A pristúpime k druhému čítaniu o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách, cestný zákon, v znení neskorších predpisov. Vládny návrh zákona je uverejnený ako tlač 217, spoločná správa výborov má tlač 217a. Opäť poprosím pána ministra Ráža, aby sa ujal slova a odôvodnil vládny návrh zákona. Nech sa páči, pán minister. [Rokovanie v druhom čítaní o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 217.]
Šefčík, Marek, poslanec NR SR (2023-03-15):
My sme to v rozprave rozdelili, aby táto Národná rada sa slobodne mohla rozhodnúť a dal som dva pozmeňováky. Prvý boli, bola tam spoločná správa bez týchto bodov, ktoré boli nejakým spôsobom napadnuté. A ten druhý pozmeňovák je práve o tom, či máme v tom zákone používať pojem, tak ako nám smernica Euratomu odporúča, nenarodené dieťa alebo plod. Táto Národná rada sa slobodne môže o tom rozhodnúť. Ďakujem. (Potlesk.)
Zimenová, Zuzana, poslankyňa NR SR (2018-10-22):
Ďakujem za slovo. Ja len veľmi krátko nadviažem teda aj na to, čo hovorila kolegyňa, ale hlavne budem reagovať na váš príspevok, pán poslanec, samozrejme. No nepočúvali ste nás absolútne. Mali ste pripravené niečo vopred, čo vôbec nesedí s tým, čo sme povedali. Ja by som aj vedela argumentovať a s vami ísť do debaty, napríklad o najnovších, najnovšej správe Európskej komisie, ktorá hovorí presne o tom, že kde máme my deficity v našom školskom systéme a kde máme problém týkajúci sa predčasného ukončovania stredných škôl a vypadávania zo systému vzdelávania práve týchto skupín žiakov, ktorí sú ohrození chudobou a sociálnym vylúčením. A to zďaleka nie sú len tí konkrétni žiaci z marginalizovaných rómskych komunít, na ktorých evidentne, iba na nich myslíte vy a nie my. My myslíme na všetky tieto deti a myslíme na všetky tieto rodiny, ktoré sú ohrozené chudobou, a to je oveľa väčšie číslo, ako vy vo svojej hlave pracujete len s týmto jediným výsekom populácie. A ja by som vám vedela argumentovať aj týmito číslami, aj zisteniami, lenže ja sa veľmi obávam, že naozaj máte problém aj s čítaním s porozumením, aj s počúvaním s porozumením. Takže ja si tú argumentáciu nechám potom do nejakej zmysluplnejšej debaty s niekým iným. Ďakujem.
Ďurica, Ondrej, poslanec NR SR (2020-12-10):
Ďakujem za slovo, aj za také kratučké matematické okienko. Ja sa bojím dvoch vecí z toho, čo tu počúvam, a z toho, čo vnímam v tej navrhovanej zmene alebo teda v tej právnej úprave. Jedna vec je tá zbraň, ktorá sa tu konštruuje. A druhou vecou je fakt a skutočnosť, že kto s tou zbraňou bude narábať. A bolo tu spomenuté, že jednoducho ten súčasný stav je riešený a je podporovaný konzíliom odborníkov, vedcov a tak ďalej, lekárov. Ale zase na druhej strane treba chápať aj obavy ľudí, ale obavy aj nás poslancov, ktorí vnímajú obrovskú neistotu už len z vyjadrení jednotlivých ministrov a už len z toho, ako premiér Matovič jedná nie voči ľuďom, voči národu, ale voči samým jeho vlastným ministrom, ktorí jednoducho už stratili chuť čokoľvek komentovať a z tých vyjadrení, z rozhovorov, či je to Sulík alebo Gröhling, je jasné, že proste Matovič je časovaná bomba a už nemajú energiu na to, aby s ním polemizovali. Toto je to nebezpečné, že takáto zbraň, pokiaľ sa tu vytvorí a pokiaľ ňou bude narábať premiér Matovič, tak to považujem za obrovské riziko. A poslanci vládnej koalície, ktorí dnes, samozrejme, zahlasujú za takýto návrh alebo za takúto zmenu, tak sa podľa mňa budú časom, časom diviť a možno si spytovať svedomie, že čo vlastne dopustili. Pretože je umenie aj predvídať, aj toho človeka trošku prečítať a vnímať to jeho nastavenie, tak ako, tak ako pracuje, tak ako komunikuje a z toho, čo predvádza premiér Matovič, naozaj nič dobré sa nedá veštiť. Ďakujem.
Chren, Martin, poslanec NR SR (2011-09-13):
Ďakujem veľmi pekne. Blahoželám vám k vášmu košatému príspevku, pán kolega. Je to naozaj veľký výkon na takúto skorú rannú hodinu. Úprimne vám závidím váš elán, ktorý ešte o tomto čase 4.03 máte, čo vám však nezávidím, je také to rozpoltenie, ktorým musíte trpieť, odborne sa tomu hovorí kognitívna disonancia, keď na jednej strane zdôrazňujete dôležitosť eurovalu a na druhej strane odmietate ísť zaň hlasovať. A neviem, či sa dokážete v tomto prípade odosobniť a oddeliť sa tak, ako sa niekedy dokáže oddeliť hlas od nejakej osoby, ako je tomu na nahrávkach. Spomenuli ste napríklad podnikateľské prostredie vo svojom príspevku a že sa zhoršujeme v rebríčku Svetového ekonomického fóra. No, je to síce pravda. Ale veď, dokelu, to hodnotenie je založené na hodnotení indikátorov ešte z roku 2010, na hodnotení vašej vlády. A v poslednom roku vašej vlády sme sa zhoršili naozaj vo všetkých rebríčkoch, či už ekonomického fóra, v rebríčku Doing Business, v rebríčku konkurencieschopnosti Institut for Management the Woodlands, v rebríčku hodnotenia podnikateľskej dôvery Podnikateľskej aliancie Slovenska. To, v čom je rozdiel medzi touto vládou a medzi vašou vládou, nie je to, ako aj povedal Richard Sulík, že ste mali krajinu v čase krízy a že naozaj mnohé indikátory sa zhoršovali, ale v schopnosti reakcie. A to, čo spája túto koalíciu aj s touto premiérkou, je práve to, ako sa nám podarilo naštartovať dôležité reformy, ktorými budeme reagovať na zlú situáciu, a to, aký obsah majú tieto reformy, to, čo sa naozaj vašej vláde nepodarilo.
Hrnčiar, Andrej, podpredseda NR SR (2016-05-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Ďakujem. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov a o zmene a doplnení niektorých zákonov . Návrh zákona je pod tlačou 61, návrh na jeho pridelenie na prerokovanie výborom je v rozhodnutí č. 60. Dávam slovo poslancovi Ľubomírovi Galkovi, aby za skupinu poslancov návrh zákona uviedol. Nech sa páči, pán poslanec.
J. Horváth, poslanec: (2010-02-03):
A druhý dôvod minimálne rovnako dôležitý sú určite tie bezpečnostné riziká, nad ktorými sa neusmievame. Možno len tí, ktorí tomu menej rozumejú sa usmievajú. Toto bol kľúčový dôvod a práve preto táto vláda si povedala, že urobí ten krok, predloží materiál, vyhotoví ho, predloží a dá ho na schválenie. Namiesto kroku, ktorý zvolila predošlá vláda, ktorá si povedala, že radšej nič neurobí pre diplomatov, ktorí tak veľa pre nás všetkých v zahraničí robia. Tento elitný zbor si to zaslúži. Ďakujem.
Šeliga, Juraj, podpredseda NR SR (2020-10-13):
Chcete reagovať? Nech sa páči, pán poslanec Taraba, ako ďalší v rozprave.
Sulík, Richard, predseda NR SR (2011-02-11):
Ďakujem pekne. Vyhlasujem všeobecnú rozpravu za skončenú. Chce zaujať stanovisko navrhovateľ, spravodajca? Nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 231/1999 Z. z. o štátnej pomoci a ktorým sa mení a dopĺňa zákon č. 233/1995 Z. z.... Pán Gál keby mohol netelefonovať v miestnosti. Ďakujem pekne. ... o súdnych exekútoroch a exekučnej činnosti, o ktorom rokujeme v skrátenom legislatívnom konaní. Vládny návrh zákona má tlač 252. Návrh na pridelenie výborom je v rozhodnutí č. 250. Slovo má pani ministerka spravodlivosti, nech sa páči. Poprosím pána poslanca Mateja. [Rokovanie o vládnom návrhu zákona, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 252.]
Paška, Pavol, predseda NR SR (2012-11-28):
Hlasujeme o návrhu skrátiť lehotu na prerokovanie podaných pozmeňujúcich návrhov v rozprave, ktoré odzneli dnes. (Hlasovanie.) 141 prítomných, 137 za, 2 sa zdržali, 2 nehlasovali. Môžeme hlasovať o týchto návrhoch dnes.
P. Paška, predseda NR SR: (2006-10-20):
Konštatujem, že sme pridelili predmetný návrh zákona výborom, určili gestorský výbor, ako aj lehoty na prerokovanie v druhom čítaní. Teraz poprosím určeného spravodajcu z výboru pre obranu a bezpečnosť pána poslanca Emila Vestenického, aby uviedol hlasovanie v prvom čítaní o návrhu poslankyne Národnej rady Slovenskej republiky Jany Laššákovej na vydanie zákona, ktorým sa mení a dopĺňa zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov . Ide o tlač 108. Pán poslanec, nech sa páči, uveďte hlasovanie.
Danko, Andrej, podpredseda NR SR (2024-01-24):
Pán poslanec Sabo.
Paška, Pavol, predseda NR SR (2012-08-09):
Prerušujem rokovanie o tomto bode programu. Nemám na mysli teraz analýzy o tom, či niekto má právo alebo nemá právo uplatniť si svoju prirodzenú ústavnú pozíciu, a to uchádzať sa o verejnú funkciu. Vyhlasujem obedňajšiu prestávku, po hodine otázok bude v rozprave pokračovať pán poslanec Sulík. (Prerušenie rokovania o 12.01 hodine.) (Pokračovanie rokovania o 14.00 hodine.)
Hlina, Alojz, poslanec NR SR (2015-04-16):
Procedurálny návrh je v tom, že má nasledovať bod hodina otázok a má tu byť nastúpená vláda Slovenskej republiky.
Grendel, Gábor, podpredseda NR SR (2020-12-03):
Vážené panie poslankyne, vážení páni poslanci, pokračujeme v prerušenom rokovaní. Prosím povereného overovateľa, aby oznámil najskôr výsledok tajného hlasovania o návrhu na voľbu predsedu osobitného kontrolného výboru na kontrolu činnosti Vojenského spravodajstva. (Výsledky tajného hlasovania o návrhu na voľbu predsedov výborov Národnej rady Slovenskej republiky , tlač 338.)
Hrušovský, Pavol, podpredseda NR SR (2010-12-01):
Panie poslankyne, páni poslanci, prerušujem rokovanie o tomto bode programu. Ďakujem pánovi ministrovi za uvedenie, ako aj aktívnu účasť pri rozprave o návrhu zákona, aj pánovi spoločnému spravodajcovi, predsedovi výboru pre sociálne veci a bývanie. Budeme teraz pokračovať v rokovaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , ktorý prerokovávame ako tlač 113. Teraz poprosím pána ministra zdravotníctva, aby z poverenia vlády Slovenskej republiky návrh zákona uviedol a odôvodnil. Pán minister, máte slovo.
V. Veteška, podpredseda NR SR: (2007-10-16):
Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Tiborovi Mikušovi.
Lebocký, Tibor, poslanec NR SR (2015-03-11):
Ďakujem, pani podpredsedníčka. Vážený pán profesor, skutočne chcem oceniť toto vystúpenie, pretože bolo, povedzme si otvorene, odborne precízne, aj ten prednes bol veľmi kultivovaný. Ale jedna vec, ktorá mi tak napadla, no škoda, že nemáme rozdaný ten pozmeňujúci návrh. Pretože napadlo mi, že z aspektu platných legislatívnych pravidiel tvorby zákonov množstvo pripomienok, ktoré ste tu uviedli, patria skôr do vyhlášky ako do zákona. Potom tam niektoré nepresnosti, čo ste požadovali v súvislosti s EIA. Tak podľa môjho názoru to patrí rozhodne do zákona o posudzovaní vplyvov na životné prostredie a nie do zákona o odpadoch. No a potom chcel by som, keby ste mi zodpovedali jedinú jednu otázku, čo vás asi vedie k tomu, aby ste presadzovali myšlienku zníženia aktuálne 6-ročného intervalu na dvojročný interval v prípade aktualizácie programov či už odpadového hospodárstva alebo programov predchádzania vzniku odpadov? A takisto, či sa vám zdá, že dvojročné vyhodnocovanie programov odpadového hospodárstva je vôbec z aspektu zhromaždenia, vytriedenia a spracovania údajov, či je to vôbec reálne. Ďakujem pekne.
Osuský, Peter, poslanec NR SR (2016-06-07):
Ďakujem pekne, pán predsedajúci. Pre menej nápaditých kolegov vládnych poslancov, by som rád predoslal, že ak teraz okamžite ich nenapadne nič iné, ako vytiahnuť legendárny rozhovor Sulíka s Kočnerom, tak chcem poukázať na jeden zásadný rozdiel, ten, oni sú vlastne dva. Ten najzásadnejší je, že „kamarátšaft“ tzv. s Kočnerom nestál daňových poplatníkov ani cent. Treba ale povedať, že to, čo sa deje v súvislosti s kočneriádou a bašternakiádou, niečo daňových poplatníkov a štátne financie stálo. Takže ešte je tu jeden zásadný rozdiel. Poslanec Rajtár podáva trestné oznámenia. Tí chlapci na druhom brehu tú kauzu kryjú. To je druhý zásadný rozdiel, keď niekto bude hovoriť o Kočnerovi a SaS. A chcem povedať ešte jedno. Je fajn, že sa hovorí o analógovej dobe a cashovom prenášaní peňazí, no ešte sa dozvieme po chvíli, že bola to doba kamenných sekier a pazúrikových nožíkov. Ale dobre, chcem len povedať na tému DPH, že to nie je celkom „padni komu padni“. Niektorí z nás dostávali listy sira uväzneného Varehu, legendy východu, ktorý tiež mal drobné problémy s DPH. Napriek tomu, že bol subdodávateľom jabĺk do prezidentskej kancelárie, jemu ten „kamarátšaft“ na krytie zlodejčín s vrátením DPH očividne nestačil. Z toho vyplýva, že treba mať lepších kamarátov. Ku cti treba povedať, že pán minister vnútra, rečený tiež Kali je nepochybne väčší feši ako Vareha, ale zároveň má tiež podstatne lepšie krytie, pretože Vareha píše tie listy z basy. (Potlesk.)
Bernaťák, Tibor, poslanec NR SR (2018-09-19):
Páni kolegovia, ja si myslím, že srandičky nabok, naozaj. Ak tomu nerozumiete, kľudne sa spýtajte niektorých aj ústavných právnikov, ako sa vykladajú takéto pojmy. Ja nebudem tu polemizovať s nejakými takýmito polonázormi, pretože naozaj tak, ako to bolo napísané, a tak, ako je to aj uvedené, je to to naozaj reálne tak, že pokiaľ pán Sloboda sa stane aj štatutárnym zástupcom Slobody a Solidarity, je to absolútne v pohode a v poriadku.
Jasaň, Viliam, poslanec NR SR (2012-11-28):
Dajte hlasovať o 17. návrhu zo spoločnej správy so stanoviskom gestorského výboru neschváliť.
Mikloš, Ivan, poslanec NR SR (2015-04-15):
Ďakujem pekne. No, chcem povedať, že tak ako nie je pravda, že za problémy Váhostavu môže pán Figeľ alebo vláda Ivety Radičovej, tak isto nie je pravda to, čo tvrdí pán minister Kažimír, ale pred ním to povedal aj pán minister Borec, že to nie je riešenie na úkor daňových poplatníkov, ale že je to riešenie na úkor bánk. To jednoducho nie je pravda. (Potlesk.) Štátne finančné aktíva, štátne finančné aktíva sú súčasťou okruhu verejných financií. Keď sa zaviedli tie poplatky, teda tie odvody, osobitný odvod bankových inštitúcií, tak to, samozrejme, zvýšilo príjem verejných financií, čiže je to súčasťou verejných financií. Tváriť sa, že je to na úkor bánk, je jednoducho lož. Takto vám to vyhovuje, pretože marketingovo sa vám to takto hodí, ale pravda je taká, že nejdete uhradiť časť týchto záväzkov z peňazí tých, ktorí to spôsobili, tých podvodníkov, ktorí to spôsobili, ale idete to uhradiť z okruhu verejných financií. (Potlesk.) Ak tvrdíte, pán minister, že to nemôže mať dopad na správanie bánk, lebo ony už reagovali. Áno, banky reagovali tým, že preniesli, samozrejme, tieto poplatky do vyšších cien svojich poplatkov, čiže v konečnom dôsledku to neplatia banky, ale platia to ľudia, ale tu to bude mať ten dopad, že to prenesenie bude trvať dlhšie, pretože sám hovoríte, že bude dlhšie trvať, kým sa budú skladať, kým budú platiť tieto odvody, kým sa naplní tá požadovaná čiastka. Takže ešte raz veľmi jasne a veľmi zreteľne: Nie je pravda, že to zaplatia banky. Namiesto podvodníkov, ktorí by to mali platiť, to bude platiť verejný sektor, teda občania Slovenskej republiky. (Potlesk.)
Laššáková, Jana, podpredsedníčka NR SR (2014-09-11):
Na vystúpenie pána poslanca s faktickou poznámkou pán poslanec Mikloško. Končím možnosť prihlásiť sa s faktickými poznámkami. Nech sa páči, pán poslanec Mikloško.
B. Bugár, podpredseda NR SR: (2002-12-12):
V. Ďaďo, poslanec: Nie. Pán minister, len sa chcem poďakovať a vašu odpoveď tak ako odznela, odstúpim Obecnému úradu v Badíne, kde bol záujem o vaše stanovisko. Ďakujem pekne.
B. Bugár, podpredseda NR SR: (2005-12-14):
návrhu Výboru Národnej rady Slovenskej republiky pre ľudské práva, národnosti a postavenie žien na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. (tlač. 1371). Dávam slovo predsedovi výboru pre ľudské práva, národnosti a postavenie žien poslancovi Lászlóovi Nagyovi, aby informoval a uviedol, hlavne aby uviedol návrh. Nech sa páči.
Huba, Mikuláš, poslanec NR SR (2014-07-02):
Ďakujem za slovo, pán predseda. Som rád a priznám sa, že som aj príjemne prekvapený tým, že kolega Chren tu okrem argumentov ekonomického charakteru, ktoré sa od neho logicky očakávajú, predniesol aj celý rad fundovaných argumentov environmentálneho a ekologického charakteru. Ja by som, ak dovolíte, nadviazal na jednu jeho myšlienku. Už viackrát tu dnes odznelo, že Slovensko sa ide hrať na akéhosi priekopníka, pioniera či prvolezca v rámci krajín Európskej únie práve v oblasti, kde by sa na takéhoto hrať nemalo, a to aj v oblasti predaja vody do zahraničia za okolností, o ktorých sa tu už dnes veľa povedalo a ešte iste veľa povie. Ja by som k tomu pripojil takú výzvu, ono to tiež odznelo v prejave predrečníka, ale chcel by som ju zdôrazniť, že naozaj Slovensko má veľké deficity v oblasti ochrany vody, ktorej kvalita sa z roka na rok zhoršuje. A toto by bola oblasť hodná toho, aby sme sa stali akýmisi pioniermi a premiantmi v rámci Európskej únie. Bolo by tiež dobré, keby vláda istôt skutočne garantovala istotu prístupu ku kvalitnej pitnej vode naozaj všetkým obyvateľom Slovenska, a to nielen v súčasnosti žijúcim generáciám, ale aj tým budúcim, a to nielen na juhozápade, ale aj, povedzme, na severovýchode tejto krajiny. Toto by bolo snaženie, kde by som ministerstvo i vládu veľmi rád podporil. Ďakujem.
Liba, Peter, poslanec NR SR (2023-06-21):
Ďakujem, pán predseda. Vážený pán predseda, v rozprave k návrhu zákona vystúpila jedna pani poslankyňa. Bol podaný jeden pozmeňujúci a doplňujúci návrh. Pán predseda, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom návrhu, ktorý odznel včera v rozprave.
Kollár, Boris, predseda NR SR (2021-12-01):
Prosím, prezentujme sa a hlasujeme. (Hlasovanie.) Prítomných 137 poslancov, za 107, proti 5, zdržalo sa 25, nehlasovalo 0. Konštatujem, že sme tento návrh schválili. Teraz vyhlasujem dvojminútovú prestávku. S procedurálnym návrhom pán poslanec Susko.
Danko, Andrej, predseda NR SR (2019-10-28):
Vyhlasujem rozpravu za skončenú a pristúpime k hlasovaniu o návrhu pána poslanca Zelníka na opravu legislatívno-technických chýb. Prosím, prezentujme sa a hlasujeme. (Hlasovanie.) Prítomných 133, za 131, zdržali sa 2 poslanci. Konštatujem, že sme návrh schválili. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčania gestorského výboru.
Hrušovský, Pavol, podpredseda NR SR (2010-12-15):
Hlasujeme, páni poslanci, o návrhu, ktorý predniesol pán poslanec Senko. (Hlasovanie.) 138 prítomných, 96 za návrh, 20 proti, 20 sa zdržalo, 2 nehlasovali. Návrh sme schválili. Prosím teraz pána poslanca Beblavého, aby z poverenia výboru pre vedu, mládež a šport uviedol hlasovanie o návrhu zákona, ktorý prerokovávame v prvom čítaní, ktorý predložili poslanci Národnej rady, ktorí žiadajú zmeniť a doplniť zákon o vysokých školách, ktorý prerokovávame ako tlač 181. Nech sa páči, pán poslanec, uveďte hlasovanie. (Hlasovanie o návrhu poslancov Národnej rady Slovenskej republiky Martina Fronca, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 181.)
Mizík, Stanislav, poslanec NR SR (2020-07-14):
Ďakujem za slovo. Perfektne si to rozobral, Miro. Ja to poviem nadsadene. Zásah enviropolície v osadách? Však to je nereálnosť. Skôr budeme kolonizovať Mars. Enviropolícia bude musieť mať špeciálne komando, vycvičené snáď ešte lepšie ako kukláči, keď chce ísť do osád. Však osadníci úplne bez problémov sú schopní zaútočiť na obyčajnú policajnú hliadku v počte dva a niekedy aj desať je málo. A ešte k množstvu členov enviropolície. Myslím si, že pri súčasnom stave týrania zvierat v osadách bude musieť byť takáto polícia plus to špeciálne komando v každom okresnom meste. Že by nejaká nová environaka ku enviropolícii? Je to nedomyslené. Zvieratá sa majú chrániť, ale treba pri tom chránení používať aj rozum, hlavne pri predkladaní takýchto zákonov. Ďakujem za slovo.
Blaha, Ľuboš, poslanec NR SR (2015-11-11):
Ďakujem pekne. Dovoľte mi iba pripomenúť kolegom z európskeho výboru, že o 12.00 hodine máme rokovanie v našej zasadačke, stoštyridsaťdevine. Ďakujem.
Kollár, Boris, predseda NR SR (2022-06-21):
Prosím, prezentujme sa a hlasujeme. (Hlasovanie.) Prítomných 128 poslancov, za 99, proti 1, zdržalo sa 27, nehlasoval 1. Konštatujem, že sme tento návrh schválili. Pristúpime k hlasovaniu o bode 70 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám (tlač 971). Dávam slovo spoločnému spravodajcovi z ústavnoprávneho výboru poslancovi Jurajovi Šeligovi, aby hlasovanie uvádzal. Nech sa páči, pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 971.]
Blanár, Juraj, podpredseda NR SR (2023-02-07):
Pán poslanec Marek Kotleba s faktickou.
P. Paška, predseda NR SR: (2010-02-11):
Spravodajcom je pán poslanec Vestenický, poprosím ho, aby nás informoval o priebehu rokovania.
B. Bugár, podpredseda NR SR: (2003-04-24):
Pán poslanec Fico, nech sa páči, vy máte asi procedurálny návrh.
Hrnčiar, Andrej, podpredseda NR SR (2018-06-12):
Pani poslankyňa Cséfalvayová.
J. Danko, poslanec: (2001-09-12):
I. Presperín, podpredseda NR SR: Poprosím vás o pokoj v rokovacej sále a aby sme nerokovali separátne. Keď chcete rokovať s kolegami, prosím, keby ste vyšli mimo rokovacej sály. Nech sa páči.
Hrušovský, Pavol, podpredseda NR SR (2010-10-13):
Hlasujeme, páni poslanci, o bode 3. (Hlasovanie.) 144 prítomných, 78 za, 16 proti, 50 sa zdržalo. Bod 3 z informácie sme schválili.
Glváč, Martin, podpredseda NR SR (2018-12-05):
Ďakujem. S faktickými poznámkami štyria poslanci. Končím možnosť prihlásiť sa. Pani poslankyňa Milanová.
Svrček, Miloš, poslanec NR SR (2023-02-17):
Ďakujem za slovo. Ďakujem aj za tvoje vystúpenie, pán predseda poľnohospodárskeho výboru. Áno, môžem potvrdiť, že legislatívny proces musí byť dodržaný, pretože práve na Národnú radu sa pozerá ako na ten orgán, kde by v tom finále mal byť vyprecizovaný finálny legislatívny návrh. A ja som aj rád, že cez tvoj výbor prešiel pozmeňujúci návrh, kde ste pripravili tak ten návrh, aby aj celý tento návrh vodného zákona mohol byť vo finále pripravený. Absolútne s tebou súhlasím, čo si aj spomínal ohľadne veľkých vodných diel. Gabčíkovo je určite vodné dielo, na ktoré môžeme byť hrdí, pretože ide o veľkú vodnú stavbu, ktorá, si myslím, že má veľmi silný cveng a slovo v strednej Európe. Takže ja len na tvoje vystúpenie v krátkosti toľko, že som rád, že sú tu takí ľudia ako ty, ktorí dbajú na to, aby legislatívny proces bol dodržaný a vo finále boli pripravené zákony, ktorí sú... ktoré sú vôbec aj aplikovateľné v praxi, a nevychádzajú z tejto budovy zákony v rámci životného prostredia a poľnohospodárstva, za ktoré by sme sa mohli potom hanbiť. Ďakujem.
Pellegrini, Peter, predseda NR SR (2023-11-16):
Ďakujem, pán Pročko. Pani Remišová.
Paška, Pavol, predseda NR SR (2014-07-09):
Ďakujem pekne, pani spravodajkyňa. Otváram rozpravu. Mám písomné prihlášky od pani podpredsedníčky Národnej rady Jurinovej, od..., pani poslankyňa Šipošová, ospravedlňujem sa, je to menej čitateľné, pani poslankyňa Šedivcová a pani poslankyňa Tomanová. Pani podpredsedníčka, máte slovo.
V. Veteška, podpredseda NR SR: (2004-05-12):
Budeme pokračovať ďalším bodom, je to prvé čítanie o vládnom návrhu zákona o rozpočtových pravidlách verejnej správy a o zmene a doplnení niektorých zákonov . Vládny návrh zákona ste dostali ako tlač č. 670. Návrh na jeho pridelenie na prerokovanie výborom máte v rozhodnutí č. 699. Prosím ministra práce, sociálnych vecí a rodiny Slovenskej republiky pána Ľudovíta Kaníka, aby uviedol vládny návrh zákona.
Beluský, Martin, poslanec NR SR (2021-10-21):
Ďakujem za slovo, pán podpredseda. Ja by som chcel pánovi kolegovi Schlosárovi poďakovať za to, že prišiel do Národnej rady s takýmto návrhom zákona. A je podľa mňa smutné, že s tým musela prísť opozičná strana, pretože ono paralelne s tým, kedy sa tu začali zavádzať či už také podprahové, alebo nejakým aktívnym spôsobom nejaké aktívne programy, ktoré teda nútia alebo presviedčajú ľudí, aby sa dali očkovať, to jednoducho vláda mala prísť s tým, že zároveň to bude aj nejaký nezávislý program, ktorý v prípade, že budú nejaké nežiaduce účinky, tak jednoducho tí ľudia vedia, že niekto za to prebere tú zodpovednosť a budú nejakým spôsobom odškodnení. V konečnom dôsledku je tu predsa aj Rada Európy, ktorá stráži dodržiavanie ľudských práv a tá tiež v rezolúcii požiadala alebo vyzvala členské štáty, aby zaviedli nezávislé programy odškodnenia za očkovanie s cieľom zabezpečiť odškodnenie za neprimerané škody a škody spôsobené očkovaním. Čiže my neprichádzame s ničím iným, iba s tým, že napĺňame požiadavku Rady Európy, ktorá dohliada nad dodržiavaním ľudských práv. A verím, že každý – či už je to odporca, alebo aj podporovateľ a či už dobrovoľného, alebo povinného očkovania – to podporí, aby naozaj každý človek, či už, ktorý či už nútene, alebo dobrovoľne sa toho očkovania zúčastní, podstúpi ho, aby vedel, že v prípade, že niečo sa mu stane, tak ten štát alebo ten program sa o neho potom postará. Ďakujem pekne.
Sulík, Richard, poslanec NR SR (2012-05-16):
Hovoril som hlavne veci, ktoré sa ti asi nepáčili. (Reakcie z pléna.)
Bugár, Béla, podpredseda NR SR (2017-09-14):
Vyhlasujem rozpravu o tomto bode (reakcie z pléna)... Prosím? Áno, ale najprv musím vyhlásiť rozpravu za skončenú. A teraz môžme pristúpiť k hlasovaniu o návrhu pani poslankyne Pfundtner. Nech sa páči, pán spravodajca.
Grendel, Gábor, podpredseda NR SR (2022-05-05):
Vážené panie poslankyne, vážení páni poslanci, budeme pokračovať v prerušenom rokovaní hlasovaním, ale ešte predtým mi dovoľte, aby som privítal žiakov a učiteľov zo základnej školy v Starej Bystrici. Vitajte v Národnej rade! (Potlesk.) Začneme procedurálnymi návrhmi. Pani poslankyňa Zemanová sa hlási s procedurálnym návrhom.
Martvoň, Anton, poslanec NR SR (2012-10-23):
V podstate sa nedotkne minimálne 70 percent občanov. Okolo 65 až 70 percent občanov zarába v Slovenskej republike menej, ako je priemerná mzda. Desať percent občanov berie 25 percent všetkých príjmov v Slovenskej republike. Čiže môj názor je taký, že tento progresívny systém zdaňovania sa, tak ako sme to my nastavili, alebo ako to tu pán minister nastavil, sa dotkne horných desať až pätnásť percent. Ešte jeden taký fakt. Máme napríklad krajinu, ktorá sa volá Slovinsko. Slovinsko je nám veľmi podobné. Je takisto členským štátom Európskej únie. V Slovinsku je progresívny systém zdaňovania pri fyzických osobách 16 až 41 percent. Tam to normálne funguje. Každý platí dane. A majú také isté problémy ako tu pri zopár čiernych ovciach. Nórsko, v Nórsku je priemerná mzda, teda priemerná daň 28 až 54,3 percenta. Právnické osoby majú 28 percent. A predsa je to jedna z najbohatších krajín sveta. Čiže nesúhlasím s vaším argumentom, že by to demotivovalo a že by to malo negatívny vplyv na našu ekonomiku. A ja plne podporím reformu, s ktorou prichádza pán minister Kažimír.
Figeľ, Ján, podpredseda NR SR (2014-06-27):
Ďakujem pekne. Otváram všeobecnú rozpravu, do ktorej som písomne nedostal žiadnu prihlášku. Pýtam sa, či sa niekto hlási ústne. Nie je tomu tak. Takže zároveň uzatváram rozpravu. A nepredpokladám, že chcete ešte nejaké dodatočné vyjadrenie. Nech sa páči, pán navrhovateľ.
Pellegrini, Peter, predseda NR SR (2015-04-16):
Pán poslanec Bublavý.
Zemanová, Anna, poslankyňa NR SR (2019-04-02):
V písomnej podobe.
Blaha, Ľuboš, podpredseda NR SR (2023-11-15):
Vážené pani poslankyne, vážení páni poslanci, otváram druhý rokovací deň 3. schôdze Národnej rady Slovenskej republiky. Na našom dnešnom rokovacom dni o ospravedlnenie požiadala pani poslankyňa Jana Bittó Cigániková. V rokovaní budeme pokračovať v prerušenej rozprave o programovom vyhlásení vlády Slovenskej republiky a žiadosti vlády o vyslovenie dôvery, tlač 27. Prosím povereného člena vlády Slovenskej republiky, aby zaujal miesto určené pre navrhovateľov, a určeného člena gestorského výboru pre financie a rozpočet, aby zaujal miesto určené pre spravodajcov. Ďakujem pekne. Budeme pokračovať vystúpeniami ďalších rečníkov, ktorí sa do rozpravy prihlásili písomne. Dávam slovo poslancovi Martinovi Šmilňákovi, pripraví sa poslankyňa Vladimíra Marcinková. Nech sa páči, pán poslanec. (Pokračovanie rokovania o Programovom vyhlásení vlády Slovenskej republiky , tlač 27.)
Nicholsonová, Lucia, podpredsedníčka NR SR (2016-04-20):
Pán poslanec Klus bude reagovať na faktické poznámky. Nech sa páči.
Krajniak, Milan, minister práce, sociálnych vecí a rodiny SR (2021-04-30):
Ďakujem, pán podpredseda. Pán poslanec Taraba, rozumiem to, čo ste hovorili o tom deficite a výdavkoch, len chcem upozorniť, že pokiaľ sa nemýlim, len v tomto roku s ohľadom na tú vlnu pandémie na pandemickú pomoc muselo ísť dokopy už dva miliardy eur. To znamená, to je niečo, čo asi nie je spor, že sme mali vyplatiť. Skôr mám pocit, že opozícia kritizuje, že tam malo ísť ešte, ešte viac. Čiže to je na odbornú debatu. Proste v takomto stave s tým deficitom počítať musíme. Asi ísť na vyrovnaný rozpočet v tomto stave ekonomickej a sociálnej krízy by bolo ilúziou a bolo by to aj škodlivé pre ekonomiku. Pán poslanec Schlosár, asi neexistuje človek, ktorý mal s pánom Haščákom z Penty toľko sporov ako ja, alebo nie som si istý, či na niekoho dal viac trestných oznámení ako na mňa. A roky som kvôli tomu, ako som sa k Pente správal, chodil na súdy a na vypočúvania a neviem čo ďalšie. Čiže môj vzťah s Pentou rozhodne priateľský nie je. Pán poslanec Beluský, dôchodková reforma už vo februári vlastne bola v MPK. To znamená, naše nejaké návrhy, predstavy ministerstva práce, ale aj ministerstva financií boli v medzirezortnom pripomienkovom konaní, ale kvôli plánu obnovy, kde sa tiež finalizovali nejaké limity tej dôchodkovej reformy, sme ešte čakali s tým. Museli sme počkať, kým bude vlastne fixnutý plán obnovy, lebo k tomu sa tiež vyjadruje Európska únia. Ak by vás k tomu čokoľvek zaujímalo, neni problém, akože ozvite sa mi, môžme sa stretnúť, poviem vám, v jakom je to stave. To je taká vec, kde asi by opozícia a koalícia akože mala komunikovať normálne, čiže nemám problém. Pán poslanec Urban, pán poslanec Kočiš, to sa bude prepočítavať, tie kapacity, čo ste hovorili, čo sa týka nemoc... (Prerušenie vystúpenia časomerom.)
Horecký, Ján, minister školstva, vedy, výskumu a športu SR (2022-10-20):
Môžem doplniť?
Hrušovský, Pavol, podpredseda NR SR (2010-12-08):
Prezentujme sa a hlasujme o návrhu tak, ako ho predložil pán spoločný spravodajca návrhu, ktorý predniesol pán poslanec Švejna. (Hlasovanie.) 147 prítomných, 79 za návrh, 8 proti, 60 sa zdržalo. Pozmeňovacie návrhy pána poslanca Švejnu sme schválili. Prosím, uveďte ďalšie hlasovanie.
Kotleba, Marian, poslanec NR SR (2021-07-01):
Ďakujem za slovo. Pán poslanec Gyimesi, zo zdravia ľudí robíte lotériu a pyramídovú hru. Bez ohľadu na to, čo je to za očkovanie, pán poslanec, keď do neho musíte ľudí lákať cez lotériu, to znamená doslova na Pavlov reflex ako medvede na smetné koše. Keď už ľuďom ponúkate peniaze za to, aby si do seba vakcínu nechali vpichnúť, tak im ale povedzte, pán poslanec, aj to bé tej lotérie, čo získavajú ako pridanú hodnotu. A síce, že s vakcínou získavajú ako bonus, ktorý im ale zamlčíte, vysoký krvný tlak, krvné zrazeniny, poruchy nervovej sústavy, zápal srdcového svalu a zvýšené riziko rakoviny. Prečo o tomto nehovoríte, keď hovoríte o lotérii pre ľudí, aby sa dali zaočkovať za 60 eur? A pán poslanec, aby ste mi dobre rozumeli, tak ja vám teraz niečo pustím (rečník priložil k mikrofónu mobilný telefón a spustil z neho zvukový záznam v maďarskom jazyku): Nem vagy normális, ha az ember egészségéből és az életéből készíted a lottót.
V. Jasaň, poslanec: (2007-02-09):
V súlade s § 9  zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu, Ministerstvo vnútra Slovenskej republiky, Policajný zbor, Ministerstvo obrany Slovenskej republiky, Vojenské spravodajstvo, zvlášť vojenské obranné spravodajstvo a zvlášť vojenskú spravodajskú službu, ministerstvo dopravy pôšt a telekomunikácií, Železničnú políciu, ministerstvo spravodlivosti, Zbor väzenskej a justičnej stráže, ministerstvo financií, colnú správu v mesiaci december 2006 o zaslanie správy o použití informačno-technických prostriedkov za II. polrok 2006. Správu o použití informačno-technických prostriedkov za II. polrok 2006 predložili všetky dotknuté subjekty vo verzii neobsahujúcej utajované skutočnosti a niektoré z nich predložili aj informácie vo verzii obsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 23. januára 2007 a  zobral ju na vedomie. Zároveň odporučil Národnej rade Slovenskej republiky prijať uznesenie, ktorým ju vezme na vedomie. Prosím, pán predsedajúci, otvorte rozpravu k tomuto materiálu.
Šimečka, Michal, podpredseda NR SR (2024-05-10):
Ďakujem pekne. Pani poslankyňa Luščíková, nech sa páči.
Vaľová, Jana, poslankyňa NR SR (2014-07-09):
Príjemný dobrý deň. Vážený pán predseda, vážený pán minister, vážení, vážené pani poslankyne, vážení páni poslanci, dovoľte mi ako určenej spravodajkyni výboru predniesť spoločnú správu výborov Národnej rady Slovenskej republiky o prerokovaní vládneho návrhu zákona o sociálnej práci a o podmienkach výkonu niektorých odborných činností v oblasti sociálnych vecí a rodiny a o zmene a doplnení niektorých zákonov (tlač 975a). Národná rada Slovenskej republiky uznesením č. 1150 z 27. mája 2014 pridelila uvedený návrh zákona na prerokovanie týmto výborom Národnej rady: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporučili schváliť: Ústavnoprávny výbor Národnej rady Slovenskej republiky uznesením č. 435 z 20. júna 2014, Výbor Národnej rady Slovenskej republiky pre financie a rozpočet uznesením č. 293 zo 17. júna 2014 a Výbor Národnej rady Slovenskej republiky pre sociálne veci uznesením č. 110 z 5. júna 2014. Výbory Národnej rady, ktoré návrh zákona prerokovali, prijali návrhy, ktoré sú súčasťou spoločnej správy. Gestorský výbor na základe stanovísk výborov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru odporúča Národnej rade uvedený návrh zákona v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v časti IV tejto spoločnej správy gestorský výbor odporúča hlasovať spoločne o bodoch 1 až 15 so stanoviskom gestorského výboru schváliť. Gestorský výbor ma poveril za spoločnú spravodajkyňu výborov, aby som podala správu o výsledku prerokovania vládneho návrhu zákona vo výboroch Národnej rady Slovenskej republiky a odôvodnila návrh a stanoviská gestorského výboru a predložila Národnej rade podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. rokovacieho poriadku Národnej rady v znení neskorších predpisov. Spoločná správa výborov Národnej rady Slovenskej republiky bola schválená uznesením Výboru Národnej rady Slovenskej republiky pre sociálne veci pod číslom 116 z 24. júna 2014. Ďakujem, pán predseda, respektíve pani predsedajúca, skončila som. Prosím, môžte otvoriť rozpravu.
Kresák, Peter, poslanec NR SR (2017-03-28):
Ďakujem pekne, pán predsedajúci. Vážené dámy a páni, kolegyne, kolegovia, v rozprave k uvedenému návrhu zákona nevystúpil nikto a neboli podané žiadne pozmeňujúce a doplňujúce návrhy. Budeme teda hlasovať o pozmeňujúcich a doplňujúcich návrhoch tak, ako vyplývajú zo spoločnej správy. Prosím preto, dajte najprv hlasovať spoločne o bodoch 1 až 4 s odporúčaním gestorského výboru schváliť.
J. Halecký, poslanec: (2006-10-24):
Vieme, ako to prebieha v organizáciách, kde chýba štatutár a kde chýba šéf, že prostriedky a ostatné veci sa nakladá s nimi ako nie vždy tak, ako by malo. Vidíme to aj teraz na okresoch, keď ešte stagnujú niektoré určité zmeny, tak doterajší šéfovia v prijímaní nových pracovníkov, vo vyplácaní odmien a tak ďalej robia veci, ktoré myslím si, že nemajú nič spoločné s ekonomickým a ďalším účinkovaním týchto inštitúcií. Tváriť sa, že Slovenská televízia nemá svoj politický aspekt, myslím si, že nie je úprimné, pretože televízia je vždy najväčším politickým ovplyvňovateľom verejnej a spoločenskej mienky. Je to vec, ktorá si nevyžaduje nejaké hlboké poznanie, a preto aj vždy aj všetky úkony, čo sa týka voľby či členov rady, alebo generálneho riaditeľa budú spochybňované alebo utvrdzované. A predpokladám, že aj nemáme ten názor, že členovia rady sú vždy tí apolitickí ľudia, predpokladáme tiež, že ich ovplyvnenie alebo ich postoj, ako už bolo v predchádzajúcom príspevku uvedené, tiež môžu byť politicky ovplyvňované. Preto nazdávam sa, že zákon je presne namieste. Vyrieši situáciu rýchlym a účinným spôsobom a vytvorí podmienky na to, aby bola politická vyváženosť v Slovenskej televízii, čo si už vyžadujú ľudia v terajšej dobe. Ďakujem.
J. Horváth, poslanec: (2010-05-25):
Predseda Národnej rady Slovenskej republiky svojím rozhodnutím č. 1573 z 24. mája 2010 pridelil návrh na prijatie uznesenia Národnej rady Slovenskej republiky k návrhu novelizácie zákona o štátnom občianstve, o ktorom rokuje Národné zhromaždenie Maďarskej republiky (tlač 1543), na prerokovanie Zahraničnému výboru Národnej rady Slovenskej republiky ihneď s tým, že ako gestorský výbor Národnej rady Slovenskej republiky podá informáciu o výsledku prerokovania uvedeného návrhu vo výbore. Poslanci Národnej rady Slovenskej republiky, ktorí nie sú členmi výboru, ktorému bol návrh pridelený, neoznámili v určenej lehote gestorskému výboru žiadne stanovisko k predmetnému návrhu. Zahraničný výbor Národnej rady Slovenskej republiky na svojom rokovaní dňa 25. mája 2010 prijal k uvedenému návrhu uznesenie č. 210, ktorým Národnej rade Slovenskej republiky odporučil schváliť návrh uznesenia Národnej rady Slovenskej republiky s dvoma zmenami; s jedným doplnkom a s jednou zmenou. Ja si dovolím vás, vážené kolegyne, vážení kolegovia, upozorniť na tie dve zmeny, pretože bol teraz distribuovaný návrh, ktorý máte v laviciach, ja vás len upozorním, kde sú tie zmeny. V bode B bol doplnok, aby sa návrh na doplnenie, aby tam bola doplnená Parížska mierová zmluva. A v bode C v pasáži, kde sa hovorí, „nekonzultovalo s vedúcimi politickými predstaviteľmi Slovenskej republiky“, výbor získal návrh na zmenu, a to v znení „s čelnými predstaviteľmi Slovenskej republiky“. Týmto vás upozorňujem na tieto dva návrhy, o ktorých budeme potom hlasovať. Pán predsedajúci, ďakujem za slovo a prosím, otvorte rozpravu.
Kotleba, Marian, poslanec NR SR (2017-12-06):
Vážený (reakcia poslanca Matoviča), vážený pán...
Pročko, Jozef, poslanec NR SR (2023-05-03):
No, mňa odvalili dve veci, ktoré ste tam povedali. Povedali ste, že extrémista je človek, ktorý sa zapája do boja proti nespravodlivosti. No tak toto je terminus technicus, ktorý je neskutočný! Ako extrémista, keď je človek, ktorý sa zapája do boja proti nespravodlivosti, tak toto ste naozaj dali výrok storočia. Vy ste povedali, že tento zákon obmedzuje protesty pred obydlím. Áno, toto je to, čo by som aj ja chcel obmedziť, pred obydlím. Vy ste kedy boli za vlády SMER-u, Schlosár a vaša partička, protestovať pred obydliami Fica, Pellegriniho? Kedy ste boli protestovať pred ľuďmi, ktorí tu kšeftovali? Kotlebovci, nikdy som vás nevidel, vy ste tichučko šúchali nohami a bili ste bandu s touto skorumpovanou smerohlasáckou bandou! Ale teraz čo robíte posledné tri roky? Nosíte truhly, chodia vaši priaznivci, chodia pred domy poslancov, vyhrážajú sa, ich rodinám sa vyhrážajú. Toto je podľa vás normálne, Schlosár? Vy máte dve malé deti, ja si pamätám, dal som im nejaké darčeky tu vonku, čo boli, a vy takto svoje deti budete vychovávať, aj vy ako Suja, ako Mazurek?! Že budete rozprávať, že choďte tam pred to a vyhrážajte sa, vyhrážajte sa tým rodinám?! Tohoto sa vy bojíte, aj kotlebovci, aj republikáni. Toto ste vy, vy šírite takú obrovskú nenávisť a že to nie je normálne, to tu ešte nebolo! Vy ste tak zradikalizovali túto spoločnosť, pretože to je pre vás výborné. Vaši voliči sú tí, ktorí chcú zabíjať, vraždiť, ktorí sa vyhrážajú smrťou. Veď kritizujte aj vy, Schlosár, kto vám bráni v kritike? Ale neposielajte svojich priaznivcov pred domy ľudí, pred obydlia. Čo majú naše rodiny čo spoločné s vašou radikálnou extrémistickou politikou?! Čo majú?! Aj my si, aj my máme svoje rodiny, si ich budeme brániť, Schlosár, tak ako máte vy svoju rodinu. Tohoto sa vy bojíte, Schlosár, nie tieto bludy, čo tu rozprávate.
Bugár, Béla, podpredseda NR SR (2011-06-29):
Pán poslanec Markovič, môžete odpovedať na faktické.
Bernaťák, Tibor, poslanec NR SR (2018-02-09):
Ďakujem veľmi pekne. Ja chcem tiež, rovnako ako väčšina mojich predrečníkov, chcem poďakovať pánovi ministrovi obrany za naozaj veľmi dobré zhodnotenie situácie a vysvetlenie vlastne všetkých otázok, ktoré niektorí poslanci mali. Chcel by som aj poprosiť, ak sú tu, teda samozrejme, reagujem na pána ministra, ale keďže pán minister hovoril naozaj k veci, poprosil by som aj novinárov, ktorí vlastne sledujú rokovanie Národnej rady, aby informovali o tom, ako vlastne zhodnocujú jeho prácu a čo vlastne povedal, aby hodnotili objektívne. Pretože mám dojem, že keď čítam niektoré vyjadrenia aj niektoré komentáre novinárov, tak ako keby boli niekde v inom meste a v inom parlamente a na inej schôdzi. K niektorým opozičným poslancom. Ja som naozaj veľmi rád, že aj oni dokázali oceniť pána ministra a to vlastne, čo povedal, akým spôsobom. Vlastne vysvetlil tie procesy, ktoré sa dejú. Preto si myslím, že aj toto uznesenie, aj po jeho prejave, teda po prejave pána ministra, uznesenie, ktoré vlastne navrhovatelia mimoriadnej schôdze navrhli prijať, je predčasné. Preto by sme ich chceli vyzvať, aby zvážili naozaj, či ešte trvajú na prijatí tohto uznesenia. A skôr si myslím, že by ho mali naozaj stiahnuť a vziať späť. A ešte pár sekúnd mám, takže keď sme sa rozprávali vlastne aj nielen v strane Slovenskej národnej strane, prípadne v koalícii, či kúpiť nové alebo niečo skúsiť vyvinúť naše, naše slovenské, tak jednoznačne bolo konštatované, že pre našu krajinu je ekonomicky výhodnejšia alternatíva zapojiť náš domáci priemysel. Však čo je lepšie, ako keď štát zadá objednávku sám sebe? A samozrejme chcem povedať, že pokiaľ zadáme sami sebe vlastne túto objednávku, tak týka sa to hlavne hladových dolín a ľudí, ktorí v nich... (Prerušenie vystúpenia časomerom.)
B. Bugár, podpredseda NR SR: (2002-05-17):
Nech sa páči, prezentujme sa a hlasujme. (Hlasovanie.) Prítomných 94 poslancov, za návrh 91, zdržal sa 1 poslanec, nehlasovali 2. Konštatujem, že navrhované uznesenie sme schválili. Panie poslankyne, páni poslanci, teraz budeme hlasovať o návrhoch zákonov v prvom čítaní. Ako prvý z nich je vládny návrh zákona o vzájomnej pomoci pri vymáhaní niektorých finančných pohľadávok (tlač 1519). Spravodajcom je pán poslanec Maňka. Nech sa páči, pán poslanec. V. Maňka, poslanec: Vážený pán predsedajúci, vážené kolegyne, vážení kolegovia, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
M. Číž, podpredseda NR SR: (2009-02-05):
Ďakujem navrhovateľke aj spravodajcovi. Teraz nasleduje prvé čítanie o návrhu poslancov Národnej rady Slovenskej republiky Moniky Gibalovej, Júliusa Brocku, Márie Sabolovej a Martina Fronca na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Tento návrh zákona má parlamentnú tlač č. 884 a návrh na pridelenie výborom je v rozhodnutí predsedu č. 903. Slovo má teraz pani poslankyňa Monika Gibalová, aby za skupinu poslancov návrh zákona uviedla. Máte slovo.
Števulová, Zuzana, poslankyňa NR SR (2024-02-16):
Ďakujem, pán predsedajúci, za slovo. Môj procedurálny návrh je: navrhujem, aby Národná rada Slovenskej republiky schválila minútu ticha z dôvodu úmrtia politického väzňa Alexeja Navaľného, bojovníka za slobodu a demokraciu. Odôvodnenie: Pred niekoľkými minútami bola oznámená informácia, že zomrel vo väzení Alexej Navaľnyj. Reaguje, reagujú už aj svetoví lídri, aj európski lídri, napríklad lotyšský prezident už na Twitteri povedal, že bez ohľadu na to, aký je náš názor na Rusko, ide vlastne o vraždu politického oponenta Kremľa. A myslím si, že je to taká významná udalosť, kde by aj Národná rada Slovenskej republiky mala urobiť politické gesto a minútou ticha si uctiť niekoho, kto v boji za slobodu a demokraciu stratil svoj život. Ďakujem.
B. Bugár, podpredseda NR SR: (2005-06-29):
Vážené panie poslankyne, vážení páni poslanci, trošku sa upokojte. Pristúpime k jednotlivým hlasovaniam. Ešte predtým procedurálny návrh pán poslanec Hort.